title: A Bizottság (EU) 2019/522 végrehajtási rendelete (2019. március 27.) az 1191/2014/EU végrehajtási rendeletnek a fluorozott szénhidrogéneket tartalmazó poliolok előállítására, valamint behozatalára és kivitelére vonatkozó adatok 517/2014/EU rendelet 19. cikke szerinti bejelentése tekintetében történő módosításáról

text:
                  28.3.2019

                  HU

                  Az Európai Unió Hivatalos Lapja

                  L 86/37

         A BIZOTTSÁG (EU) 2019/522 VÉGREHAJTÁSI RENDELETE
         (2019. március 27.)
         az 1191/2014/EU végrehajtási rendeletnek a fluorozott szénhidrogéneket tartalmazó poliolok előállítására, valamint behozatalára és kivitelére vonatkozó adatok 517/2014/EU rendelet 19. cikke szerinti bejelentése tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-i 517/2014/EU európai parlamenti és tanácsi rendeletre (1) és különösen annak 19. cikke (7) bekezdésére,
         mivel:

                     (1)

                     Az 1191/2014/EU bizottsági végrehajtási rendelet (2) meghatározza az egyes fluortartalmú üvegházhatású gázok alapanyagként történő használatára vonatkozó, az említett gázokat tartalmazó termékeknek és berendezéseknek az említett gázok gyártói, importőrei és exportőrei által történő forgalomba hozatalára vonatkozó, valamint az említett gázokat ártalmatlanító vállalkozások által összeállítandó, az 517/2014/EU rendelet 19. cikkében előírt jelentés benyújtási módját és formáját.

                     (2)

                     A sztratoszferikus ózonréteg védelméről szóló bécsi egyezményhez csatolt, az ózonréteget lebontó anyagokról szóló montreali jegyzőkönyv (3) (a továbbiakban: Montreali Jegyzőkönyv) részes feleinek XXX/10 sz. határozata (4) meghatározza azokat a felülvizsgált jelentéstételi formanyomtatványokat, amelyeket 2019. január 1-jétől kezdve, vagyis azt követően, hogy az említett jegyzőkönyvnek a fluorozott szénhidrogének (HFC-k) fokozatos csökkentésére vonatkozó kigali módosítása világszinten hatályba lépett (5), a szabályozott anyagokra – többek között a gyártási melléktermékként keletkező trifluor-metánra (HFC-23), valamint a fluorozott szénhidrogéneket tartalmazó poliolok behozatalára és kivitelére – vonatkozó jelentéstétel céljára használni kell.

                     (3)

                     Az 1191/2014/EU végrehajtási rendelet mellékletében szereplő jelentéstételi formátumot indokolt módosítani annak érdekében, hogy összhangba kerüljön a Montreali Jegyzőkönyv részes feleinek XXX/10 sz. határozatában előírt, a szóban forgó felek által használt jelentéstételi formátummal. Ez lehetővé tenné az Unió számára, hogy eleget tegyen a Montreali Jegyzőkönyvből eredő beszámolási kötelezettségének.

                     (4)

                     Az e rendeletben előírt intézkedések összhangban vannak az 517/2014/EU rendelet 24. cikkének (1) bekezdése alapján létrehozott bizottság véleményével,

               ELFOGADTA EZT A RENDELETET:

            1. cikk
            Az 1191/2014/EU végrehajtási rendelet melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 27-én.

                  a Bizottság részéről

                  az elnök

               Jean-Claude JUNCKER

            (1)  HL L 150., 2014.5.20., 195. o.

            (2)  A Bizottság 1191/2014/EU végrehajtási rendelete (2014. október 30.) a fluortartalmú üvegházhatású gázokról szóló 517/2014/EU európai parlamenti és tanácsi rendelet 19. cikkében említett jelentés formájának és benyújtása módjának meghatározásáról (HL L 318., 2014.11.5., 5. o.).

            (3)  A Tanács 88/540/EGK határozata (1988. október 14.) az ózonréteg védelméről szóló bécsi egyezmény és az ózonréteget lebontó anyagokról szóló montreali jegyzőkönyv megkötéséről (HL L 297., 1988.10.31., 8. o.).

            (4)  A Montreali Jegyzőkönyv részes feleinek 2018. november 9-én elfogadott XXX/10 sz. határozata.

            (5)  A Montreali Jegyzőkönyv részes feleinek 2016. október 15-én elfogadott XXVIII/1 sz. határozata.

            MELLÉKLET
            Az 1191/2014/EU végrehajtási rendelet melléklete a következőképpen módosul:

                        1.

                        Az 1. szakaszban szereplő táblázat helyébe a következő táblázat lép:

                                    „KÖZLENDŐ INFORMÁCIÓK

                                       ÉSZREVÉTELEK

                                    1A

                                    Az Unióban működő létesítményekben gyártott összmennyiség

                                    1Aa

                                                —

                                                ebből: le nem választott mennyiségek

                                    1A_a

                                                —

                                                ebből: ártalmatlanított mennyiségek

                                    Ha a rendszeren belül történő ártalmatlanítást másik vállalkozás végzi, akkor azt a vállalkozást kell megadni.
                                    Az ártalmatlanítást végző gyártók által ártalmatlanított összmennyiséget a 8. szakaszban kell jelenteni.

                                       AUTOMATIKUSAN KISZÁMÍTOTT MENNYISÉGEK

                                    1Ab

                                                —

                                                ebből: teljes keletkezett és leválasztott mennyiség

                                    1Ab = 1A – 1Aa

                                       KÖZLENDŐ INFORMÁCIÓK

                                    1B

                                                —

                                                ebből: az Unióban működő létesítményekben előállított azon visszanyert melléktermékek vagy nem kívánt termékek mennyisége, amelyeket forgalomba hozatal előtt ártalmatlanítottak a létesítményekben

                                    Az ártalmatlanítást végző gyártók által ártalmatlanított összmennyiséget a 8. szakaszban kell jelenteni.

                                    1C

                                                —

                                                ebből: az Unióban működő létesítményekben előállított azon visszanyert melléktermékek vagy nem kívánt termékek mennyisége, amelyeket ártalmatlanítás céljából más vállalkozásnak adtak át, és korábban nem hoztak forgalomba

                                    Meg kell adni, hogy mely vállalkozás végzi az ártalmatlanítást.

                                    1C_a

                                                —

                                                ebből: alapanyagként történő felhasználásra az Unióban előállított fluorozott szénhidrogének mennyiségei

                                    Meg kell adni, hogy az alapanyagként történő felhasználásra melyik tagállamban kerül sor.

                                    1C_a1

                                                —

                                                ebből: előzetes leválasztás nélkül

                                    Csak a HFC-23 esetében kell bejelenteni.

                                       AUTOMATIKUSAN KISZÁMÍTOTT MENNYISÉGEK

                                    1C_a2

                                                —

                                                ebből: előzetes leválasztás után

                                    1C_a2 = 1C_a – 1C_a1;
                                    Csak a HFC-23 esetében kell kiszámítani.

                                       KÖZLENDŐ INFORMÁCIÓK

                                    1C_b

                                                —

                                                ebből: az olyan felhasználások céljából előállított fluorozott szénhidrogének mennyisége, amelyek a Montreali Jegyzőkönyv alapján az Unióban mentességet élveznek

                                    Meg kell adni a mentességet élvező felhasználás típusát.

                                       AUTOMATIKUSAN KISZÁMÍTOTT MENNYISÉGEK

                                    1D

                                                —

                                                ebből: a korábban forgalomba nem hozott, leválasztott és ártalmatlanított saját termelés összmennyisége

                                    1D = 1B + 1C

                                    1E

                                    Értékesíthető vagy alapanyagként felhasználható gyártott mennyiség

                                    1E = 1A – 1D – 1A_a”

                        2.

                        A 2. szakaszban szereplő táblázat a következő 2F sorral egészül ki:

                                    „2F

                                    Az előre kevert poliolokban lévő fluorozott szénhidrogének mennyisége”

                        3.

                        A 3. szakaszban szereplő táblázat a következő 3J sorral egészül ki:

                                    „3J

                                    Az előre kevert poliolokban lévő fluorozott szénhidrogének mennyisége”


title: A Bizottság (EU) 2019/594 végrehajtási rendelete (2019. április 8.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Vitellone Bianco dell'Appennino Centrale” [OFJ])

text:
                  12.4.2019

                  HU

                  Az Európai Unió Hivatalos Lapja

                  L 103/21

         A BIZOTTSÁG (EU) 2019/594 VÉGREHAJTÁSI RENDELETE
         (2019. április 8.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Vitellone Bianco dell'Appennino Centrale” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Olaszország kérelmét, amely az 1107/96/EK bizottsági végrehajtási rendelet (2) alapján bejegyzett „Vitellone Bianco dell'Appennino Centrale” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Vitellone Bianco dell'Appennino Centrale” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 8-án.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.)

            (3)  HL C 441., 2018.12.7., 20. o.


title: A Bizottság (EU) 2019/595 végrehajtási rendelete (2019. április 11.) a 737/90/EGK tanácsi rendelet alkalmazására vonatkozó részletes szabályok megállapításáról szóló 1635/2006/EK rendeletnek a Nagy-Britannia és Észak-Írország Egyesült Királyságának az Unióból való kilépése miatt történő módosításáról (EGT-vonatkozású szöveg.)

text:
                  12.4.2019

                  HU

                  Az Európai Unió Hivatalos Lapja

                  L 103/22

         A BIZOTTSÁG (EU) 2019/595 VÉGREHAJTÁSI RENDELETE
         (2019. április 11.)
         a 737/90/EGK tanácsi rendelet alkalmazására vonatkozó részletes szabályok megállapításáról szóló 1635/2006/EK rendeletnek a Nagy-Britannia és Észak-Írország Egyesült Királyságának az Unióból való kilépése miatt történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló, 2008. július 15-i 733/2008/EK tanácsi rendeletre (1) és különösen annak 4. cikkére,
         mivel:

                     (1)

                     Nagy-Britannia és Észak-Írország Egyesült Királysága (a továbbiakban: az Egyesült Királyság) 2017. március 29-én az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát. A kilépési megállapodás hatálybalépésének időpontjától, illetve ennek hiányában a kilépés bejelentésétől számított két év elteltével a Szerződések az Egyesült Királyság tekintetében hatályukat vesztik, kivéve, ha az Európai Tanács az Egyesült Királysággal egyetértésben a fenti időszak meghosszabbításáról egyhangúlag határoz. Az Egyesült Királyság ezt követően harmadik országgá válik.

                     (2)

                     Az 1635/2006/EK bizottsági rendelet (2) előírja, hogy a tagállamoknak gondoskodniuk kell arról, hogy a csernobili balesetben érintett harmadik országok illetékes hatóságai exportbizonyítványokat állítsanak ki, amelyek igazolják, hogy a bizonyítványok által kísért termékek megfelelnek a 733/2008/EK rendeletben meghatározott engedélyezett maximális szinteknek. A harmadik országok felsorolását az 1635/2006/EK rendelet II. melléklete tartalmazza.

                     (3)

                     Az (EU) 2019/370 végrehajtási rendelet (3) módosította az 1635/2006/EK rendelet annak érdekében, hogy az Egyesült Királyságot felvegye a rendelet II. mellékletébe. Az (EU) 2019/370 végrehajtási rendeletet az azt követő naptól kell alkalmazni, amelyen az Európai Unióról szóló szerződés 50. cikkének (3) bekezdése szerint a Szerződéseknek az Egyesült Királyságra, illetve az Egyesült Királyságban történő alkalmazása megszűnik, kivéve, ha a kilépésről rendelkező megállapodás az említett időpontig hatályba lép vagy az Európai Unióról szóló szerződés 50. cikkének (3) bekezdésében említett kétéves időszakot meghosszabbították.

                     (4)

                     Az Egyesült Királyság kérésére az Európai Tanács 2019. március 22-én úgy határozott, hogy az Európai Unióról szóló szerződés 50. cikkének (3) bekezdésében említett időszak meghosszabbításra kerül. Következésképpen az (EU) 2019/370 végrehajtási rendelet alkalmazásának a szóban forgó rendelet 2. cikkében meghatározott feltételei már nem teljesülhetnek.

                     (5)

                     Ezért az 1635/2006/EK rendelet II. mellékletét ennek megfelelően módosítani kell, és meg kell állapítani az említett módosítás alkalmazására vonatkozó feltételeket.

                     (6)

                     E rendeletnek ezért sürgősen hatályba kell lépnie.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 1635/2006/EK rendelet II. melléklete a következő bejegyzéssel egészül ki:

               „Nagy-Britannia és Észak-Írország Egyesült Királysága”.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet az azt követő naptól kell alkalmazni, amelyen az uniós jog alkalmazása az Egyesült Királyságra vonatkozóan, illetve az Egyesült Királyságban megszűnik.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 11-én.

                  a Bizottság részéről

                  az elnök

               Jean-Claude JUNCKER

            (1)  HL L 201., 2008.7.30., 1. o.

            (2)  A Bizottság 1635/2006/EK rendelete (2006. november 6.) a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló 737/90/EGK tanácsi rendelet alkalmazására vonatkozó részletes szabályok megállapításáról (HL L 306., 2006.11.7., 3. o.).

            (3)  A Bizottság (EU) 2019/370 végrehajtási rendelete (2019. március 7.) a 737/90/EGK tanácsi rendelet alkalmazására vonatkozó részletes szabályok megállapításáról szóló 1635/2006/EK rendeletnek a Nagy-Britannia és Észak-Írország Egyesült Királyságának az Unióból való kilépése miatt történő módosításáról (HL L 68., 2019.3.8., 1. o.).


title: A Bizottság (EU) 2019/842 végrehajtási rendelete (2019. május 22.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
                  24.5.2019

                  HU

                  Az Európai Unió Hivatalos Lapja

                  L 138/79

         A BIZOTTSÁG (EU) 2019/842 VÉGREHAJTÁSI RENDELETE
         (2019. május 22.)
         az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
         mivel:

                     (1)

                     Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

                     (2)

                     A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy bizonyos termékek behozatalának vonatkozásában az irányadó árakat helyénvaló a származási hely szerinti árkülönbségek figyelembevételével módosítani.

                     (3)

                     Az 1484/95/EK rendeletet ennek megfelelően módosítani kell.

                     (4)

                     Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

               ELFOGADTA EZT A RENDELETET:

            1. cikk
            Az 1484/95/EK rendelet I. mellékletének helyébe e rendelet mellékletének szövege lép.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 22-én.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 150., 2014.5.20., 1. o.

            (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

            MELLÉKLET

                     „I. MELLÉKLET

                                 KN-kód

                                 Árumegnevezés

                                 Irányadó ár
                                 (EUR/100 kg)

                                 A 3. cikkben említett biztosíték
                                 (EUR/100 kg)

                                 Származási hely (1)

                                 0207 12 90

                                 A Gallus domesticus fajhoz tartozó, tisztított és bontott, 65 %-os csirke, fagyasztva

                                 120,2

                                 0

                                 AR

                                 0207 14 10

                                 A Gallus domesticus fajhoz tartozó baromfi darabolva, csont nélkül, fagyasztva

                                 255,6

                                 13

                                 AR

                                 207,8

                                 28

                                 BR

                                 219,7

                                 24

                                 TH

                                 1602 32 11

                                 A Gallus domesticus fajhoz tartozó baromfiból készült termékek főzés nélkül

                                 276,2

                                 3

                                 BR

               ”

               (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint.